"จิตติ"เชื่อราคาทองช่วงนี้ไม่ผันผวน
นายกสมาคมค้าทองคำ คาดราคาทองช่วงนี้ยังทรงตัว สัปดห์หน้าแกว่งกรอบ 200 บ.
9 ก.พ. 2556

นายกสมาคมค้าทองคำ คาดราคาทองช่วงนี้ยังทรงตัว สัปดห์หน้าแกว่งกรอบ 200 บ.
นายจิตติ ตั้งสิทธิ์ภักดี นายกสมาคมค้าทองคำ กล่าวว่า ในช่วงเทศกาลตรุษจีนนี้ เชื่อว่า ประชาชนจะออกมาจับจ่ายใช้สอย และซื้อทองคำกันอย่างคึกคักในช่วงบ่ายวันนี้ หลังจากปีใหม่ที่ราคายังคงทรงตัวมาโดยตลอด และไม่มีความผันผวนในช่วงที่ผ่านมา โดยคาดว่ายอดขายในปีนี้น่าจะไม่ต่ำกว่าร้อยละ 10 หากเทียบกับปีที่ผ่านมา โดยเชื่อว่าราคาในช่วงนี้จนเลยช่วงเทศกาลตรุษจีนไป จะยังคงไม่มีความผันผวน และถือเป็นเวลาที่เหมาะสมในการเลือกซื้อทองคำ เพื่อเป็นของขวัญในช่วงเทศกาลตรุษจีนด้วย          อย่างไรก็ตามคาดว่า ในช่วงสัปดาห์หน้า ราคาทองคำตลาดในประเทศอาจปรับตัวขึ้นลงเพียง 200 บาทต่อบาททองคำเท่านั้น เนื่องจากในช่วงนี้ยังไม่มีข่าวความน่าผันผวนที่ต้องจับตามอง